CELEX: 62010CA0533
Language: da
Date: 2012-06-14 00:00:00
Title: Sag C-533/10: Domstolens dom (Tredje Afdeling) af 14. juni 2012 — Compagnie internationale pour la vente à distance (CIVAD) SA mod Receveur des douanes de Roubaix, Directeur régional des douanes et droits indirects de Lille og Administration des douanes (anmodning om præjudiciel afgørelse fra Tribunal d’instance de Roubaix — Frankrig) (EF-toldkodeks — artikel 236, stk. 2 — godtgørelse af told, der ikke er skyldig efter lovgivningen — frist — forordning (EF) nr. 2398/97 — endelig antidumpingtold på importen af sengelinned af bomuld med oprindelse i Egypten, Indien og Pakistan — forordning (EF) nr. 1515/2001 — godtgørelse af antidumpingtold opkrævet i henhold til en forordning, som efterfølgende er erklæret ugyldig — begrebet »force majeure« — tidspunktet for, hvornår forpligtelsen til godtgørelse af importafgifter er opstået)

28.7.2012   
            
            
               DA
            
            
               Den Europæiske Unions Tidende
            
            
               C 227/2
            
         Domstolens dom (Tredje Afdeling) af 14. juni 2012 — Compagnie internationale pour la vente à distance (CIVAD) SA mod Receveur des douanes de Roubaix, Directeur régional des douanes et droits indirects de Lille og Administration des douanes (anmodning om præjudiciel afgørelse fra Tribunal d’instance de Roubaix — Frankrig)
   (Sag C-533/10) (1)
   
   (EF-toldkodeks - artikel 236, stk. 2 - godtgørelse af told, der ikke er skyldig efter lovgivningen - frist - forordning (EF) nr. 2398/97 - endelig antidumpingtold på importen af sengelinned af bomuld med oprindelse i Egypten, Indien og Pakistan - forordning (EF) nr. 1515/2001 - godtgørelse af antidumpingtold opkrævet i henhold til en forordning, som efterfølgende er erklæret ugyldig - begrebet »force majeure« - tidspunktet for, hvornår forpligtelsen til godtgørelse af importafgifter er opstået)
   2012/C 227/03
   Processprog: fransk
   
      Den forelæggende ret
   
   Tribunal d’instance de Roubaix
   
      Parter i hovedsagen
   
   
      Sagsøger: Compagnie internationale pour la vente à distance (CIVAD) SA
   
      Sagsøgte: Receveur des douanes de Roubaix, Directeur régional des douanes et droits indirects de Lille og Administration des douanes
   
      Sagens genstand
   
   Anmodning om præjudiciel afgørelse — Tribunal d’instance de Roubaix — fortolkning af artikel 236, stk. 2, andet og tredje afsnit, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) — ansøgning om godtgørelse af antidumpingtold, som blev betalt i henhold til Rådets forordning (EF) nr. 2398/97 af 28. november 1997 om indførelse af en endelig antidumpingtold på importen af sengelinned af bomuld med oprindelse i Egypten, Indien og Pakistan (EFT 332, s. 1), der senere er blevet erklæret ugyldig — ulovlighed, der udgør et tilfælde af force majeure — tidspunktet for indtræden af forpligtelsen til at yde fritagelse for tolden
   
      Konklusion
   
   
               1)
            
            
               Artikel 236, stk. 2, andet afsnit, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Europa-Parlamentets og Rådets forordning (EF) nr. 2700/2000 af 16. november 2000, skal fortolkes således, at ulovligheden af en forordning ikke udgør et tilfælde af force majeure i denne bestemmelses forstand, der giver mulighed for en forlængelse af den frist på tre år, som en importør råder over til at indgive en anmodning om godtgørelse af importafgifter, der er betalt i henhold til denne forordning.
            
         
               2)
            
            
               Artikel 236, stk. 2, tredje afsnit, i forordning (EØF) nr. 2913/92, som ændret ved forordning (EF) nr. 2700/2000, skal fortolkes således, at den ikke giver de nationale myndigheder mulighed for af egen drift at godtgøre antidumpingtold, der er opkrævet i henhold til en EU-forordning, på grundlag af en erklæring fra Instansen til Bilæggelse af Tvister om, at den pågældende forordning er i strid med aftalen om anvendelsen af artikel VI i den almindelige overenskomst om told og udenrigshandel 1994, som findes i bilag 1A til overenskomsten om oprettelse af Verdenshandelsorganisationen (WTO), undertegnet i Marrakesh den 15. april 1994 og godkendt ved Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence.
            
         
      (1)  EUT C 30 af 29.1.2011.